Cuneiform Tablet Kt 88/k 963 (ArAn 6 ArAn 6 8f.)
Cuneiform tablet, dated to the Old Assyrian Period (ca. 1950-1850 BC).
Genre: administrative regulation
Transliteration:
um-ma kà-ru-um kà-ni-iš-ma a-na a-šùr-ma-li a-šùr-GAL na-ni-ba-tal ší-ip-ri-ni ú ILLAT-tim qí-bi₄-ma me-er-ú-ni a-tù-nu a-na-kam a-wa-tum ša É.GAL-lim SIG₅ mì-ma li-ba-ak-nu lá i-pá-ri-id i-na {d}UTU-ši ša a-na kà-ni-iš té-ra-ba-ni-ni É.GAL-lúm ni-is-ḫa-tim i-lá-qé-ma ú a-šar li-bi₄-šu i-lá-ak ḫu-lu-qá-ú mì-ma i-na É.GAL-lim lá i-ba-ší ù a-na ILLAT-tim šé-ru-bi₄-im pì-i-ni a-na É.GAL-lim ni-dí-in i-nu-mì ṭup-pì-ni i-na a-lim ta-ša-me-a-ni i-na pu-ùḫ-ri-ku-nu a-na za-al-pá sé-er-da-nim ki-ma a-na za-al-pá té-ru-ba-ni mu-<big_gap> e-ma-ri-ku-nu i-ṭup-pì-<big_gap> 2 za-aq-tù-tim i pá-ni-tim i-na pu-ùḫ-ri-ku-nu er-ša-ma ba-áš-tám a-lá-am a-šùr kà-ra-am ú ra-ma-na-tí-ku-nu šu-uk-na-ma i-na mì-ma e-ma qá-at-ku-nu ṣa-ba-tám a-na ša té-ra-ba-ni-ni kà-ru-um i-le-e